**Årsmøte samfunnsviterne Innlandet 24.11.2021**

**Sted:** Wood hotell, Brumunddal

Til stede: 11 påmeldte, 8 deltakere og 3 forfall. Terje Flaten, Einar Søberg, Linda Dahle, Jorunn Simensen var på Teams, Gunnar Toftegård, Victoria Haugerud, Jens Martin Vesterås, Sherifi Shefki var til stede fysisk.

Agenda ble godkjent av årsmøtet.

1. Victoria ble valgt til å skrive referat.
2. Fylkesleder går gjennom årsberetningen for årsmøte. Oppsummert har det ikke vært all verdens av aktiviteter. Det skyldes i hovedsak pandemien. To litt større arrangementer ble avholdt i 2020. Det er det siste vi hadde som større arrangement på Lillehammer og Hamar. Dette gjaldt regionreformen. Fylkeskommunen og Statens vegvesen var berørt, men også andre i Innlandet.

Det ble orientert om det planlagte fylkesledermøte 30. november som ble gjort om til Teams-møte. Det var spesielt mingling og middag som ble vurdert som smitteutfordringer. Dette gjelder også andre arrangementer, eks. julebord o.l.

Dette oppleves som et tilbakesteg, ettersom vi trodde vi var tilbake til et mer «normalt» arbeidsliv..

Spørsmål: hvor mange medlemmer i Innlandet? 440 medlemmer i innlandet, inkludert studenter og pensjonister.

Årsberetningen ble godkjent av årsmøtet.

1. Regnskapsrapport 2020. Det er ikke brukt så mye penger, men noe til bevertning på sist årsmøte.
Spørsmål: digitalt møte? Styret var fysisk til stede. Leie av lokaler og bevertning i tilknytning til det.

Totalt forbruk 13 667,-. Det er ikke så stort forbruk ettersom det ikke har vært noen aktiviteter. Spørsmål: Ingen inntekter? Er det noen rammer? Fylkesavdelingene har ikke egne midler, men har søkt sekretariatet om midler til å gjennomføre de store arrangementene.

Budsjett for neste år?
Terje: Etter søknad. Fylkesavdelingen må søke sekretariatet om midler til arrangementer i tråd med retningslinjene for økonomisk tildeling. Fylkesavdelingene må planlegge aktiviteter neste år, men kan avvente hvilke retningslinjer som gjelder. Før sendte man aktivitetsplan året før. Det skal diskuteres hvordan man gjør det videre.

Årsregnskapet 2020 – 2021 ble godkjent av årsmøtet.

1. Fylkesavdelingen ønsker å nå flere studenter i området og har hatt flest arrangementer i Hamar og Lillehammer. Diskutert om vi burde arrangert et studentarrangement på NTNU Gjøvik. Bør flere av våre arrangementer være hybridløsninger? Det kan lages en liste over forslag. De som ønsker å møte fysisk gjør det og de som foretrekker digitalt kan det. Vi har tidligere bare hatt fysiske samlinger, men etter mars 2020 har flere fylker arrangert digitale møter. Mener vi treffer flere digitalt. Innlandet er spredt over et stort geografisk område. Kan være langt for noen å reise. Kan være hybrid møter på Hamar og Lillehammer.

Forhandlingssjef Jan Olav Birkenhagen har ansvar for arrangements- og kurskalenderen. Fylkesavdelingen kan ta en avsjekk med han i forhold til ideer til innhold. Tematikken rundt hjemmekontor tas med i hovedavtalen. Styret tar ansvar for å planlegge aktiviteter for neste år.

Årsmøte godkjenner dette.

Spørsmål: Har man oversikt over arbeidsplasser med flest medlemmer i Innlandet? Innlandet fylkeskommune, NAV, høyskolen i innlandet, Lillehammer kommune, Hamar kommune.

Over 16 000 medlemmer i Samfunnsviterne. I forkant av pandemien var det ca. 14 000.

Registrert bosted eller arbeidsgiver som er utslagsgivende. Noen som bor i Innlandet og jobber i Oslo. Skal det registreres hvor bosted er eller hvor arbeidsgiver er registrert.

Det er per i dag bosted som bestemmer fylkestilhørighet.

1. Det ble foreslått at nåværende styre fortsetter til neste år. Styret ønsker å supplere med et medlem i fra fylkeskommunal eller kommunal sektor. De tre som sitter i styret sa seg villig til å fortsette.

Årsmøtet valgte det sittende styret for en ny periode.

Det er landsmøte nå til høsten. Det må avholdes et årsmøte før den tid, slik at det kan velges delegater. I år var fylkesavdelingen sent ute med årsmøtet. Planen er at man har tidligere årsmøte. Det kommer et nytt forslag om digital prøveordning for valg av delegater. Vet ikke om innlandet blir inkludert i det. Fylkesstyret kommer tilbake til tidspunkt og ordning for valg av delegater til landsmøtet.

Referent Victoria Haugerud